Дэку

Андэрсан Луіс ды Соза (; , Сан-Бернарду), больш вядомы як Дэку ( — прафесійны футбаліст, выступаў за зборную Партугаліі (атрымаў партугальскае грамадзянства ў 2002 годзе). Гуляў на пазіцыі атакуючага паўабаронцы і лічыўся адным з найлепшых футбалістаў гэтага амплуа ў свеце, Дэку двойчы абвяшчалі найлепшым паўабаронцам Лігі чэмпіёнаў (у 2004 і 2006 гадах).

 Прыбыццё ў Еўропу 
Дэку прыбыў у Партугалію ў 1997 г. ва ўзросце 19 гадоў з бразільскага «Карынтыянса», каб выступаць за лісабонскую «Бенфіку» разам з іншым бразільскім футбалістам Каджу. Нягледзячы на зробленае Дэку на трэніроўцы добрае ўражанне, кіраўніцтва «Бенфікі» вырашыла аддаць бразільца ў арэнду клубу другой партугальскай лігі «Алверка», дзе ён адыграў адзін сезон. Дэку паказаў сябе добра і быў блізкі да падаўжэння кантракту з «Бенфікай» ужо як гулец асноўнага складу, аднак лісабонскі клуб і агент гульца не дасягнулі дамоўленасці, паколькі трэнер Грэм Сунес не бачыў у футбаліста перспектыў. Пасля гэтага ў сезоне 1998/1999 Дэку быў прададзены ў «Салгейруш» з горада Порту, за які згуляў да снежня 12 матчаў і забіў 2 галы. Яго гульня прыцягнула ўвагу кіраўніцтва клуба «Порту», і ў зімовае трансфернае акно быў аформлены пераход Дэку ў «Порту».

 «Барселона» 

17 чэрвеня 2004 Дэку на партугальскім радыё заявіў, што ён, хутчэй за ўсё, пяройдзе ў «Чэлсі» (які толькі што ўзначаліў Маўрынью) адразу пасля Еўра 2004. Па яго словах, паміж клубамі ўжо была дасягнута дамова, і толькі некаторыя фармальнасці аддзялялі яго ад пераезду ў Англію.

Аднак ужо 26 чэрвеня 2004 партугальская газета  распаўсюдзіла навіну аб магчымым пераходзе футбаліста ў «Барселону», таксама не пераставала цікавіцца гульцом мюнхенская «Баварыя». У выніку «Барса» здолела перадаць партугальскаму боку суму ў 15 млн еўра, а таксама правы на ўзыходзячую зорку партугальскага футбола Рыкарду Куарэжму. 6 ліпеня 2004 Дэку стаў гульцом сіне-гранатавых.


Шмат хто лічыў, што ў «Барселоне» Дэку будзе знаходзіцца ў цені бразільскай зоркі Раналдынья, хоць ён і гуляе на пазіцыі больш у цэнтры поля, чым у нападзе (дзякуючы сваім здольнасцям у адборы мяча), аднак футбаліст працягваў дэманстраваць добрую гульню. У снежні 2004 ён быў другім у спісе «Залатога мяча», саступіўшы Андрэю Шаўчэнку і апярэдзіўшы на 6 галасоў Раналдынью.

У складзе «Барселоны» Дэку папоўніў сваю скарбонку медалёў двума чэмпіёнскімі тытуламі ў Іспаніі, а таксама другім кубкам Лігі чэмпіёнаў у сезоне 2005/06.

У сезоне 2006/07 Дэку ўсталяваў рэкорд Лігі чэмпіёнаў з 3 званнямі найлепшага гульца матча («Vodafone Man of the Match»). Таксама, нягледзячы на пройгрыш «Барселоны» ў фінале клубнага чэмпіянату свету «Інтэрнасьяналу», Дэку быў прызнаны найлепшым гульцом турніру.

 Дасягненні 
 Пераможца Лігі Чэмпіёнаў: 2003/04, 2005/06
 Уладальнік Кубка УЕФА: 2002/03
 Чэмпіён Іспаніі: 2004/05, 2005/06
 Чэмпіён Партугаліі: 1998/99, 2002/03, 2003/04
 Уладальнік Суперкубка Іспаніі: 2005/06, 2006/07
 Уладальнік Кубка Партугаліі: 1999/00, 2000/01, 2002/03
 Уладальнік Суперкубка Партугаліі: 1998/99, 2000/01, 2002/03
 Удзельнік чэмпіянату Еўропы 2004 (2-е месца) і чэмпіянату свету 2006, згуляў больш за 30 гульняў за зборную
 Срэбны мяч (другое месца як найлепшы гулец Еўропы): 2003/04
 Самы каштоўны гулец Лігі чэмпіёнаў: 2003/04
 Найлепшы паўабаронца Лігі чэмпіёнаў: 2003/04, 2005/06
 Залаты мяч Клубнага чэмпіянату свету: 2006

 Крыніцы 

 Спасылкі 
 Статыстыка на сайце FootballDabase.com
 Профіль на сайце ФК «Барселона» 
 Статыстыка выступаў у чэмпіянаце Іспаніі

Катэгорыя:Футбалісты Бразіліі
Катэгорыя:Футбалісты Партугаліі
Катэгорыя:Ігракі зборнай Партугаліі па футболе
Катэгорыя:Ігракі ФК Флуміненсі
Катэгорыя:Ігракі ФК Чэлсі
Катэгорыя:Ігракі ФК Барселона
Катэгорыя:Ігракі ФК Порту
Катэгорыя:Ігракі ФК Салгейруш
Катэгорыя:Ігракі ФК Алверка
Катэгорыя:Ігракі ФК Карынтыянс